BWG-ETC เด้งกลับ ลุ้นผลรอบสุดท้าย “โรงขยะ” ผ่าน 5 โรง โบรกชูเป้า 5.25 บ.
BWG-ETC ดีดบวก ขานรับข่าวผ่านเกณฑ์เทคนิคขั้นต่ำ 10 โรง โบรกคาดผลตัดสินรอบสุดท้าย “โรงไฟฟ้าขยะ” ผ่าน 5 โรง แนะนำราคาเป้า 5.25 บ.
BWG-ETC ดีดบวก ขานรับข่าวผ่านเกณฑ์เทคนิคขั้นต่ำ 10 โรง โบรกคาดผลตัดสินรอบสุดท้าย “โรงไฟฟ้าขยะ” ผ่าน 5 โรง แนะนำราคาเป้า 5.25 บ.
27 ม.ค. 2566

ผู้สื่อข่าวรายงานว่า วันนี้ (27 ม.ค.65) ราคาหุ้น บริษัท เอิร์ธ เท็ค เอนไวรอนเมนท์ จำกัด (มหาชน) หรือ ETC ณ เวลา 10:28 น. อยู่ที่ระดับ 4.38 บาท บวก 0.14 บาท หรือ 3.30% สูงสุดที่ระดับ 4.44 บาท ต่ำสุดที่ระดับ 4.28 บาท ด้วยมูลค่าการซื้อขาย 65.91 ล้านบาท
บริษัท เบตเตอร์ เวิลด์ กรีน จำกัด (มหาชน) หรือ BWG อยู่ที่ระดับ 0.91 บาท บวก 0.05 บาท หรือ 5.81% สูงสุดที่ระดับ 0.93 บาท ต่ำสุดที่ระดับ 0.87 บาท ด้วยมูลค่าการซื้อขาย 109.95 ล้านบาท
สำหรับราคาหุ้นที่ปรับตัวขึ้นมานั้นคาดมาจากประเด็นที่ ETC ได้มีการเข้าร่วมประมูลโรงไฟฟ้าจากขยะอุตสาหกรรม จำนวน 10 โรง คิดเป็นกำลังการผลิตรวม 100 MW โดยปัจจุบันบริษัทได้ผ่านเกณฑ์การคัดเลือกทั้ง 10 โรง ในรอบแรกและรอบที่สอง
โดย บล.ทรีนีตี้ ระบุในบทวิเคราะห์วันนี้ (27 ม.ค.) ว่า คาดบริษัทจะผ่านการคัดเลือกรอบสุดท้ายที่จะประกาศในวันที่ 25 มี.ค.66 อย่างน้อย 5 โรง และจะสามารถ COD ได้เลยภายในปี 68 แนะนำ “ซื้อ” ราคาเป้าหมาย 5.25 บาท
อนึ่ง ETC เป็นบริษัทในกลุ่ม BWG ซึ่งเป็นกลุ่มผู้รับบริหารกำจัดกากอุตสาหกรรมที่ใหญ่ที่สุดของประเทศ และมีโรงงานผลิตขยะอัดก้อน (RDF) ที่มีกำลังการผลิตประมาณ 500,000 ตันต่อปี ทำให้ ETC มีความมั่นคงด้านเชื้อเพลิงรวมถึงข้อได้เปรียบด้านคุณภาพและต้นทุนเชื้อเพลิง